Sipreslaan Selfsorg Gastehuis - Resensies
Eduard L - Oct 2019
Daar is regtig niks wat ek kan byvoeg behalwe volpunte nie. Die plekkie het ons verwagtinge by verre oortref.
Heerlike verblyf met ongelooflike uitsig!
Therese M - Mar 2019
'n Baie positiewe ervaring - ons sal beslis weer daar gaan kuier.
Die eenheid is baie mooi modern afgewerk en uitstekend toegerus. Alles was skoon en netjies. Gelukwense aan die eienaars - ons sal weer kom kuier.
Liza se Terugvoer
Ek is so bly julle was tevrede, Therese. Ek hoop om mekaar gou weer te sien.
Engela L - Jan 2019
Wittebrood in die wynlande.
Ongelooflik baie dankie aan Stuurman se huisie wat vir ons 'n ongelooflike geleentheid gebied het om lekker wittebrood te hou en ook te rus na die warboel van troue reël. 'n Fantastiese plekkie op 'n pragtige plaas, mooie natuur, pragtige landskap, heerlike verblyf en sielverkwikkende rus. Baie dankie aan Sipreslaan se gasvryheid en vriendelikheid met ons kuiertjie by julle.
Willie M - Dec 2018
'n Uitstekende gastehuis, waarde vir geld en 'n stukkie paradys, regtig die moeite werd plekkie, Riaan 'n great mens.
Carine V - Dec 2018
Pitstop vir jou siel.
Sipreslaan, is een van die mooiste skatte. Alles in die eenheid is met smaak en die fynste detail beplan. Vars linne, super skoon. Die sterreryk is eindeloos, die plaas is beslis vir die natuurliefhebber. Sipreslaan is 'n mekka. Ons sal vir seker weer daar tuisgaan!
Baie dankie vir jou positiewe kommentaar, Carine, ons waardeer dit opreg!
Hester S - Aug 2018
Die uitsig, stilte en die snoesige beddens is uit die boonste rakke!
So bly julle was tevrede, Hester. Hoop om mekaar weer te sien.
Estelle Bruwer B - Aug 2018
Estelle Bruwer B
Dit was heerlik om tuis te gaan in Sipreslaan. Alles is smaakvol en skoon. Ons was met vriende daar en sal beslis weer van hul gebruik maak. Baie dankie vir 'n heerlike ondervinding.
Baie dankie Estelle, jou positiewe terugvoer word opreg waardeer. Ek sien uit daarna om julle weer te sien!
Jacobus S - Jul 2018
Baie netjies, rustig en 'n mooi uitsig.
Marli C - Dec 2017
Baie netjiese plek met 'n baie mooi uitsig!
Dankie vir die positiewe terugvoer, Marli. Jammer ek kon julle nie self ontvang nie! Geniet die res van jul vakansie!
Armagh C - Sep 2017
Behulpsame en baie vriendelike gasvrou. Uiters bedagsaam, alles aan gedink.
Lisa is 'n baie vriendelike en bedagsame gasvrou. Sy reik uit na jou en jy hoef geensins te wonder hoe dinge werk nie. Ek sal definitief weer daar bly. Dit is selfsorg maar sy het voorsorg getref vir al die nodigste goed soos koffie, beskuit en selfs spray en cook. Mooi gemeubileerd en baie skoon. Veilige omgewing wat belangrik is vir my wat van Gauteng af kom. Wonderlike naweek gehad en kan Sipreslaan aanbeveel.
Ronel, julle was wonderlike gaste. Het Saterdagaand se gesels baie geniet. Hoop werklik julle kom kuier gou weer. Ladismith groete.
Adrie D - Apr 2017
Goed ingerig en netjies met baie ekstra bederf. Beskuit, heerlike komberse en detail.
Sipreslaan Selfsorg Gastehuis bied alles vir 'n wegbreeknaweek. Verblyf is uitstekend toegerus met alle kombuis- en braaigeriewe met ekstra bederf van beskuit tot speelkaarte. Die komberse was 'n ekstra snoesige bederf vir 'n ekstra koue nag (wat ons getref het). Mag die standaard van alles behoue bly oor tyd, want die gastehuis met alles binne is splinternuut. Liza se buurman, Ian, was 'n wonderlike hulp met baie gasvryheid gedurende hierdie tyd. Baie geluk aan Liza en haar man.
Baie dankie vir die positiewe terugvoer, Adrie. Alhoewel ek jul nie ontmoet het nie, kon ek nie vir beter gaste gevra het nie. Julle sal altyd welkom wees by Sipreslaan!
Gaste wat na Sipreslaan Selfsorg Gastehuis gekyk het, het ook belangstelling getoon in die volgende lekke plekke: